பொதுவாக நம்முடைய சொந்த காரை கால் டாக்சியாக மாற்ற வேண்டுமென்றால் அந்த காரை முறையாக ஒரு கால் டாக்சி நிறுவனத்துடன் இணைத்தாக வேண்டும். இதற்காக நாம் செய்யவேண்டிய மூலதனங்கள் ஒரு கார், அதற்கான தகுதியுடைய டிரைவர், டிரைவருக்கான சம்பளம், காரை கால் டாக்சி நிறுவனத்தோடு இணைப்பதற்கான இணைப்புச் செலவுகள், கால் டாக்சி நிறுவனத்திற்கு செலுத்துகின்ற டெபாசிட் தொகை ஆகியவையாகும். இவை அத்தனையையும் செய்தாலும் கூட, நாம் எதிர்பார்க்கின்ற அளவிற்கு சில சமயங்களில் கால்டாக்சி மூலமாக லாபம் நம்மை வந்து அடையாது. அதற்கு காரணம் உயர்ந்துகொண்டே செல்லும் டிரைவர் சம்பளங்கள், உதிரி பாகங்களின் விலைகள், காரின் பாரமரிப்புச் செலவுகள் ஆகியவையாகும்.